CELEX: 32016R1158
Language: et
Date: 2016-07-15 00:00:00
Title: Komisjoni määrus (EL) 2016/1158, 15. juuli 2016, millega muudetakse määrust (EL) nr 452/2014 seoses kolmandate riikide käitajatele antavate lubade vormide ja nendega seotud käitamistingimuste väljajätmisega (EMPs kohaldatav tekst)

16.7.2016   
            
            
               ET
            
            
               Euroopa Liidu Teataja
            
            
               L 192/21
            
         KOMISJONI MÄÄRUS (EL) 2016/1158,
   15. juuli 2016,
   millega muudetakse määrust (EL) nr 452/2014 seoses kolmandate riikide käitajatele antavate lubade vormide ja nendega seotud käitamistingimuste väljajätmisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 20. veebruari 2008. aasta määrust (EÜ) nr 216/2008, mis käsitleb tsiviillennunduse valdkonna ühiseeskirju ja millega luuakse Euroopa Lennundusohutusamet ning tunnistatakse kehtetuks nõukogu direktiiv 91/670/EMÜ, määrus (EÜ) nr 1592/2002 ning direktiiv 2004/36/EÜ, (1) eriti selle artikli 9 lõiget 4,
   ning arvestades järgmist:
   
               (1)
            
            
               Komisjoni määruses (EL) nr 452/2014 (2) on sätestatud, et kolmandate riikide õhusõidukite käitajad, millele on osutatud määruse (EÜ) nr 216/2008 artikli 4 lõike 1 punktis d, kes sooritavad ärilise lennutranspordi lende aluslepingu sätete kohaldamisterritooriumile, -territooriumil või -territooriumilt, peavad omama luba vastavalt asjakohastele Rahvusvahelise Tsiviillennunduse Organisatsiooni (ICAO) standarditele. Selle määruse 2. lisa („ART-osa“) I ja II liites on esitatud kõnealuse loa vormid ja nendega seotud käitamistingimused.
            
         
               (2)
            
            
               Määruse (EL) nr 452/2014 rakendamisel saadud kogemused on näidanud, et sageli muutuvate ICAO standardite õigeaegseks arvessevõtmiseks on vaja eespool nimetatud vorme regulaarselt muuta, mis põhjustab tarbetut halduskoormust. Kõnealuste vormide kasutamise nõue ei ole õigustatud, arvestades, et ilma selle nõudeta võib Euroopa Lennundusohutusamet ise koostada vajalikud vormid ja neid ajakohastada. Seetõttu tuleks kõnealune nõue ja need vormid määrusest (EL) nr 452/2014 välja jätta.
            
         
               (3)
            
            
               Seepärast tuleks määrust (EL) nr 452/2014 vastavalt muuta.
            
         
               (4)
            
            
               Käesoleva määrusega ettenähtud meetmed on kooskõlas määruse (EÜ) nr 216/2008 artikli 65 alusel asutatud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 452/2014 2. lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. juuli 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 79, 19.3.2008, lk 1.
   
      (2)  Komisjoni 29. aprilli 2014. aasta määrus (EL) nr 452/2014, millega kehtestatakse kolmandate riikide käitajate lennutegevusega seotud tehnilised nõuded ja haldusmenetlused Euroopa Parlamendi ja nõukogu määruse (EÜ) nr 216/2008 kohaselt (ELT L 133, 6.5.2014, lk 12).
   
      LISA
      Määruse (EL) nr 452/2014 2. lisa muudetakse järgmiselt.
      
                  (1)
               
               
                  Punkti ART.210 alapunkt a asendatakse järgmisega:
                  
                              „a)
                           
                           
                              Amet annab välja loa, sh sellele lisatud käitamistingimused, kui:
                              
                                          1)
                                       
                                       
                                          amet on veendunud, et kolmanda riigi käitajal on käitajariigi poolt välja antud kehtiv lennuettevõtja sertifikaat või samaväärne dokument ja sellega seotud käitamistingimused;
                                       
                                    
                                          2)
                                       
                                       
                                          amet on veendunud, et kolmanda riigi käitaja on käitajariigilt saanud loa teha lende ELi territooriumile;
                                       
                                    
                                          3)
                                       
                                       
                                          amet on veendunud, et kolmanda riigi käitaja on:
                                          
                                                      i)
                                                   
                                                   
                                                      tõendanud vastavust tema suhtes kohaldatavatele TCO-osas sätestatud nõuetele;
                                                   
                                                
                                                      ii)
                                                   
                                                   
                                                      suhelnud ametiga täiendava hindamise ja/või auditi käigus (kui see on asjakohane) läbipaistvalt, piisavalt ja õigeaegselt ning
                                                   
                                                
                                                      iii)
                                                   
                                                   
                                                      võtnud õigeaegselt ja tulemuslikult parandusmeetme, mis on kavandatud leitud mittevastavuse kõrvaldamiseks (kui mittevastavusi leiti);
                                                   
                                                
                                    
                                          4)
                                       
                                       
                                          ei ole tõendeid tõsistest puudustest kas käitajariigi või registreerimisriigi võimekuses kohaldatavate ICAO standardite alusel käitajat ja/või õhusõidukit sertifitseerida ning käitaja ja/või õhusõiduki üle järelevalvet teostada ning
                                       
                                    
                                          5)
                                       
                                       
                                          taotleja suhtes ei ole kehtestatud määruse (EÜ) nr 2111/2005 kohast tegevuskeeldu.“
                                       
                                    
                        
            
                  (2)
               
               
                  I ja II liide jäetakse välja.